|  |  |  |
| --- | --- | --- |
| **Komisija za knjižnični sistem UM** |  | **8. redna seja** |
| **Vodja sestanka:** dr. Zdenka Petermanec  **Zapisnik:** Borut Gaber, dr. Zdenka Petermanec |  | Datum: 21. 10. 2021  Ura: 13.00 – 15.15 |

**Zapisnik 8. redne seje**

**Prisotni**: dr. Zdenka Petermanec (UKM), Nevenka Balun (FZV), Mojca Garantini (FF), red. prof. dr. Dragica Haramija (PeF), doc. dr. Tadeja Kraner Šumenjak (FKBV), doc. dr. Blaž Markelj (FVV), Mojca Markovič (FERI), doc. dr. Uroš Maver (MF), David Mikek (ŠS UM), Sanja Čahuk (ŠS UM), Urška Udovč (ŠS UM)

mag. Dunja Legat (UKM), Borut Gaber (UKM), Sandra Kurnik Zupanič (UKM)

**Odsotni:** prof. dr. Irena Ban (FKKT), Anita Breceljnik (FOV, opr.), doc. dr. Andrej Dobovišek (FNM), Tanja Druks Ralinovski (FT, opr.), dr. Vesna Mia Ipavec (FL, opr), Ines Luetić Gusel (EPF, opr.), izr. prof. dr. Zdravko Praunseis (FE), dr. Jerneja Prostor (PF, opr.), doc. dr. Peter Šenk (FGPA, opr.), izr. prof. dr. Simon Špacapan (FS)

**Dnevni red**:

1. Potrditev dnevnega reda
2. Potrditev zapisnika 7. redne seje
3. Anketa o zadovoljstvu uporabnikov 2020/2021
4. Pravilnik o splošnih pogojih poslovanja knjižnic Univerze v Mariboru
5. Pravilnik o obveznem izvodu Univerze v Mariboru (predlog sprememb)
6. Poročilo o nabavi elektronskih virov za 2021 in načrt za 2022
7. Delitveno razmerje prispevka za osebe brez statusa
8. Knjižnična podpora procesom na UM (pregled)
9. Razno

**Ad. 1: Potrditev dnevnega reda**

Ob začetku seje je prisotnih 11 od 21 predstavnikov članic UM oz. ŠS UM. Seja je sklepčna.

**SKLEP 1.1**: Člani KISUM so potrdili dnevni red 8. redne seje.

Sklep je sprejet.

**Ad. 2: Potrditev zapisnika 7. redne seje z dne 25. 3. 2021**

**SKLEP 2.1**: Člani KISUM so potrdili zapisnik 7. redne seje z dne 25. 3. 2021.

Sklep je sprejet.

**Ad. 3: Anketa o zadovoljstvu uporabnikov 2020/2021**

Predsednica komisije za kakovost UKM Sandra Kurnik Zupanič je članom KISUM predstavila rezultate ankete o zadovoljstvu uporabnikov s storitvami UKM.

**SKLEP 3.1**: Komisija za knjižnični sistem se seznani z rezultati ankete o zadovoljstvu uporabnikov s storitvami UKM v študijskem letu 2020/2021.

Sklep je sprejet.

Doc. dr. Uroš Maver je predlagal, da se v prihodnjo anketo vključi še vprašanje o najpogostejši uporabi posameznega elektronskega vira.

**SKLEP 3.2**: Komisija za knjižnični sistem se seznani s predlogi ukrepov za izboljšanje ponudbe knjižničnih storitev UKM.

Sklep je sprejet.

Predstavniki ŠS UM bodo z rezultati ankete seznanili predstavnike študentskih svetov članic UM.

**Ad. 4: Pravilnik o splošnih pogojih poslovanja knjižnic Univerze v Mariboru**

Delovna skupina v sestavi Sandra Kurnik Zupanič (UKM), Maja Jelen (UKM), Mojca Žuželj Ogrizek (UKM), Mojca Markovič (FERI) in Natalija Orešek (PF) je pripravila osnutek krovnega pravilnika o splošnih pogojih poslovanja knjižnic UM.

**SKLEP 4.1** Člani Komisije za knjižnični sistem so dopolnili predlog *Pravilnika o splošnih pogojih poslovanja knjižnic Univerze v Mariboru* in ga potrdili za nadaljnjo obravnavo na organih UM.

Sklep je sprejet.

**Ad. 5: Pravilnik o obveznem izvodu Univerze v Mariboru**

Mag. Dunja Legat je predstavila predlog sprememb pravilnika o obveznem izvodu Univerze v Mariboru.

**SKLEP 5.1:** Komisija za knjižnični sistem je potrdila predlagane spremembe pravilnika o obveznem izvodu UM.

Sklep je sprejet.

**Ad. 6: Poročilo o nabavi e-virov za 2021 za Univerzo v Mariboru**

Mag. Dunja Legat je predstavila poročilo o nabavi elektronskih virov za leto 2021 in načrt za leto 2022.

**SKLEP 6.1:** Člani KISUM so se seznanili s poročilom o nabavi e-virov s programsko podporo za leto 2021 in načrtom za leto 2022. Ravnateljica dr. Zdenka Petermanec bo poročilo predstavila na kolegiju dekanov.

Sklep je sprejet.

**Ad. 7: Delitveno razmerje prispevka za osebe brez statusa**

V skladu s 7. členom Navodil o prispevkih in vrednotenju stroškov na Univerzi v Mariboru (Štev.: N 19/2010-41 AG) predlaga ravnateljica UKM Upravnemu odboru UM višino vsakoletnega prispevka za knjižnice ter njegovo razdelitev med knjižnicami članic UM in UKM. Strokovni svet UKM je na 21. redni seji potrdil predlog dopolnitve Cenika vpisnih stroškov za dodiplomski in podiplomski študij UM za študijsko leto 2021/2022 v postavki Prispevka za podaljšanje veljavnosti študentskih storitev za osebe brez statusa – 80 % vpisnine, na podlagi katerega tudi osebe brez statusa plačajo prispevek za knjižnični sistem v višini 6,40 EUR. Predlog je potrdil Upravni odbor UM na 4. redni seji dne 17. 6. 2021.

**SKLEP 7.1:** Člani Komisije za knjižnični sistem ob smiselni uporabi določil 7. člena Navodil o prispevkih in vrednotenju stroškov na Univerzi v Mariboru (Štev.: N 19/2010-41 AG) soglašajo s predlogom ravnateljice dr. Zdenke Petermanec za razdelitev Prispevka za knjižnični sistem za osebe brez statusa v študijskem letu 2021/2022 v višini 2,90 EUR za knjižnice članice UM in 3,50 EUR za UKM.

Sklep je sprejet.

**Ad. 8: Knjižnična podpora procesom na UM (pregled)**

Predsednica Komisije za knjižnični sistem dr. Zdenka Petermanec je članom komisije predstavila pregled knjižnične podpore procesom na UM.

**Ad. 9: Razno**

/

dr. Zdenka Petermanec,

predsednica KISUM

V vednost:

* članom KISUM
* Univerze v Mariboru (delitev prispevka za knjižnice)